Aj v tomto prípade platí, že ručné záhradné kultivátory nepatria k príliš komplikovanému ani nebezpečnému náradiu. Samozrejme, isté riziko úrazu existuje aj pri nich. Pri práci s kultivátorom, ktorý je vybavený vlastným pohonom, si dajte pozor najmä na ostré nože. Odporúčame vám nosiť pevnú obuv, ktorá zakrýva celé chodidlá. Na škodu nie je ani celotelové oblečenie a ochranné okuliare. Zo zeme môže „vyletieť“ kamienok, ktorý dokáže v rýchlosti poriadne ublížiť. Pri elektrických kultivátoroch si dajte pozor na prívodný kábel.